

ที่ มท ๐๘20.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กันยายน 2566

เรื่อง การรับฟังความเห็น “(ร่าง) หลักเกณฑ์การกำหนดอัตราค่าบริการสำหรับโครงการขยายเขตไฟฟ้า  
 ไปยังพื้นที่เกาะ”

เรียน ผู้ว่าราชการจังหวัด ตามบัญชีแนบท้าย

สิ่งที่ส่งมาด้วย สำเนาข่าวจากศูนย์ข่าวพลังงาน เรื่อง กกพ. กำหนด 5 แนวทางคิดค่าไฟฟ้าบนเกาะพร้อมเปิดรับฟัง  
 ความเห็นวันที่ 8 - 22 กันยายน 2566 ลงวันที่ 8 กันยายน 2566 จำนวน 1 ฉบับ

ศูนย์ข่าวพลังงานได้รายงานข่าวทางเว็บไซต์ออนไลน์ เมื่อวันที่ 8 กันยายน 2566 ว่า   
การไฟฟ้าส่วนภูมิภาค (กฟภ.) เตรียมขยายขอบเขตไฟฟ้าไปยัง 12 เกาะทั่วประเทศ โดยสำนักงานคณะกรรมการกำกับกิจการพลังงาน (สำนักงาน กกพ.) ได้เปิดรับฟังความเห็น “(ร่าง) หลักเกณฑ์การกำหนดอัตราค่าบริการสำหรับโครงการขยายเขตไฟฟ้าไปยังพื้นที่เกาะ” ระหว่างวันที่ 8 - 22 กันยายน 2566   
ผ่านทางเว็บไซต์ของสำนักงาน กกพ. www.erc.or.th เพื่อเป็นแนวทางให้การไฟฟ้าใช้ดำเนินการจัดทำข้อเสนออัตราค่าบริการไฟฟ้า ดังนี้

1. การพิจารณาโครงการลงทุนเพื่อให้บริการไฟฟ้าในพื้นที่ห่างไกลบนเกาะ ควรดำเนินการตามหลักการ “เงินลงทุนในการดำเนินการต่ำสุด (Least cost method) รวมทั้งให้การไฟฟ้าจัดทำแผนงาน  
ที่ชัดเจนและรับฟังความเห็นจากผู้ใช้ไฟฟ้าในพื้นที่อย่างรอบด้านต่อแนวทางในการพัฒนารูปแบบของโครงการและชี้แจงผลกระทบที่เกิดขึ้น

2. อัตราค่าไฟฟ้าบนเกาะ ควรสะท้อนต้นทุนของการไฟฟ้าในการวางแผนระบบผลิต  
การวางแผนขยายระบบส่งและระบบจำหน่ายไฟฟ้า ตามหลักการของต้นทุนส่วนเพิ่มระยะยาว (Long-run Incremental Cost) หลักการต้นทุนส่วนเพิ่มระยะยาวเฉลี่ย หรือหลักการต้นทุนหน่วยสุดท้ายระยะยาว

3. การกำหนดอัตราค่าไฟฟ้าบนเกาะใหม่ ซึ่งมีต้นทุนจากการลงทุนระบบผลิต ในพื้นที่   
หรือการก่อสร้างระบบจำหน่ายไฟฟ้าผ่านเคเบิลใต้น้ำสูงกว่าการลงทุนปกติมาก ให้การไฟฟ้านำต้นทุนที่เพิ่มขึ้นจากเงินลงทุนปกติไปคำนวณอัตราค่าไฟฟ้าพิเศษ (Surcharge) เพื่อเรียกเก็บค่าไฟฟ้าเพิ่มเติมจากผู้ใช้ไฟฟ้า  
บนเกาะได้โดยกำหนดเพดานราคาสูงสุดไว้ด้วย

4. การกำหนดอัตราค่าไฟฟ้าบนเกาะที่มีการจ่ายไฟฟ้าไปแล้ว ให้เรียกเก็บตามอัตราค่าไฟฟ้าปกติไปพลางก่อน จนกว่าจะมีการกำหนดโครงสร้างอัตราค่าไฟฟ้าใหม่ที่สะท้อนต้นทุนในการวางแผน  
ขยายระบบส่งและระบบจำหน่ายไฟฟ้าบนเกาะ

5. การกำหนดอัตราค่าไฟฟ้าสำหรับผู้ใช้ไฟฟ้าประเภทบ้านอยู่อาศัยบนเกาะอาจแตกต่าง  
จากผู้ใช้ไฟฟ้าประเภทอื่น ในกรณีที่ภาครัฐมีนโยบายยกเว้นการเรียกเก็บค่าไฟฟ้าพิเศษ หรือกรณีภาครัฐพิจารณาจัดสรรงบประมาณในการดูแลผู้ใช้ไฟฟ้าประเภทบ้านอยู่อาศัย

/กรมส่งเสริม...

-2-

กรมส่งเสริมการปกครองท้องถิ่นพิจารณาแล้วเห็นว่า เพื่อให้การรับฟังความเห็น   
“(ร่าง) หลักเกณฑ์การกำหนดอัตราค่าบริการสำหรับโครงการขยายเขตไฟฟ้าไปยังพื้นที่เกาะ” เป็นไปด้วย  
ความเรียบร้อย มีความครบถ้วนสมบูรณ์ ครอบคลุมผู้มีส่วนได้เสียและประชาชนในพื้นที่ จึงขอความอนุเคราะห์จังหวัดประชาสัมพันธ์การรับฟังความเห็นดังกล่าวให้องค์กรปกครองส่วนท้องถิ่นและประชาชนในพื้นที่  
เข้าร่วมแสดงความคิดเห็นต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. .....................................

ผอ.กสว. ..................................

ผอ.กง.สว. ...............................

หน.กง.สว. ..............................

จนท. ......................................

กองสิ่งแวดล้อมท้องถิ่น

กลุ่มงานสิ่งแวดล้อม   
โทร 0 2241 9000 ต่อ 2112

ไปรษณีย์อิเล็กทรอนิกส์ Saraban@dla.go.th

ผู้ประสานงาน นางสาวศศิธร สุวรรณประเสริฐ

**บัญชีแนบท้าย**

1. ผู้ว่าราชการจังหวัดจันทบุรี
2. ผู้ว่าราชการจังหวัดชลบุรี
3. ผู้ว่าราชการจังหวัดพังงา
4. ผู้ว่าราชการจังหวัดระนอง
5. ผู้ว่าราชการจังหวัดสุราษฏ์ธานี
6. ผู้ว่าราชการจังหวัดภูเก็ต
7. ผู้ว่าราชการจังหวัดกระบี่
8. ผู้ว่าราชการจังหวัดสตูล